FELSŐ-OLASZORSZÁGI FÖLDRENGÉS. 
201 
70 halottat temetett el, sokakat pedig súlyosan megsebesített. A sebek mint 
másutt főképen fejzúzódások és csonttörések. 
A templomban levők legnagyobb része az oldalkápolnákba menekültek 
s ez az oka, hogy aránylag olyan kicsiny a halottaknak száma. 
A torony állva maradt, egy kevéssé oldalra dőlve, de a haranglábtól 
kezdve, felülről lefelé egészen az aljáig, mind a négy oldalon erősen meg¬ 
repedt, úgy hogy talán egy erős vihar le fogja dönteni. A kár itt is 
olyan nagy, miként a két Diano-ban. 
A közel fekvő Poggio -bán a házaknak legnagyobb része súlyosan 
megsérült. Volt 1 halottja és 2 sebesültje. 
Az Anna völgyben felfelé menve a pusztítások ugyancsak mindenütt 
nagyok, így Ceriana- bán 460 ház közül 240 teljesen romba dőlt. Ledőlt 
a torony s utána a templom is, melynek romjai 5 halottat és 12 sebesültet 
temettek el. 
Bajardo festői szépségű falu, hegyes vidéken, közel a San-Romolo 
völgyhöz. 
A kár igen nagy és az emberáldozat itt a legtöbb, mert a lakos¬ 
ság a templomban volt és a zsúfolásig telt templomnak boltozata 
mondhatni egy pillanat alatt összedőlt, csak a nagy oltár és a chorus felett 
levő rész maradt meg. 1565 lakosa közül 220 halott és 64 sebesült esett 
áldozatúl. 
San-Remo (Genuától 136 km.) 17,000 lakossal biró városban a föld¬ 
rengés igen erősen volt érezhető, de nem annyira, mint a kelet felé szom¬ 
szédos helységekben és igy a kár sem igen nagy. A kaszárnya mellett fekvő 
templomtorony teteje ledőlt és egy harang is leesett. 
A kaszárnyában egy katona gyengén megsérült, több épületen nagyobb 
és veszélyesebb repedések keletkeztek. Egy kis kápolnáról leestek a díszítések 
és a palafedő összetörve hullott alá. Emberélet nem esett áldozatúl. 
Ospedaletti- ben (Genuától 141 km.) a földrengés alatti tartózkodási 
helyemen, a tünemény érkeztéről s egyéb tapasztalataimról e sorok elején 
megemlékezvén, itt csak azt említem még meg, hogy úgy látszik coinciden- 
tia következtében a kár jelentékenyen kisebb volt, mint a környező helyeken. 
Bár a földrengés erősen volt érezhető, a házakon csak kisebb vagy közép 
nagyságú repedések keletkeztek, míg a falakról a vakolat por alakjában hullott 
alá. A szobákban egyes kisebb tárgyak földre hullottak, a casino-épületről 
a díszítések leestek, a fali órák megállották, a vasúti állomáson pedig 
földre esett. A szobában levő nagy ruhaszekrény pedig meg nem mozdult, 
mert a falhoz volt erősítve. April hó közepéig a földrengések és a morajok 
igen gyakran ismétlődtek, körülbelül 80-szor, ezek közül a legerősebb volt a 
márczius 11-én d. u. 3 órakor jelentkező, a mely az érkező vasúti vonattal 
egyidejűleg következett be; ezt a szobámban felállított jelző inga határozot¬ 
tan megmutatta, a gázkandelaberek pedig erősen inogtak. 
( 143 ) 
